*Վիքիպեդիայում կան հոդվածներ Եսայան ազգանունով այլ մարդկանց մասին։*

**Լազար Կառլենի Եսայան** (հուլիսի 13, 1969, Երևան, Հայաստան), հայ բժիշկ-ստոմատոլոգ, բժշկական գիտությունների դոկտոր, պրոֆեսոր։ ՀՀ ԱՆ գլխավոր ստոմատոլոգ (2011)։ Երևանի Մխիթար Հերացու անվան պետական բժշկական համալսարանի ստոմատոլոգիական ֆակուլտետի դեկան, թերապևտիկ և ընտանեկան ստոմատոլոգիայի ամբիոնի վարիչ։

ՀՀ վաստակավոր բժիշկ Կառլեն Եսայանի որդին։

Կենսագրություն
--------------

Լազար Եսայանը ծնվել է 1969 թվականի հուլիսի 13-ին Երևանում։ 1976-1986 թվականներին սովորել է Երևանի թիվ 139 անգլիական թեքումով դպրոցում։ 1987 թվականին ընդունվել է Մխիթար Հերացու անվան պետական բժշկական ինստիտուտ, որն ավարտել է 1992 թվականին։

1986-1987 թթ.- ք. Երևան, 8-րդ բուժմիավորման ծննդաբերական բաժանմունքի սանիտար,

1992-1993 թթ.- ք. Երևան, թիվ 2 ստոմատոլոգիական պոլիկլինիկա, բժիշկ-ինտերն,

1993-1999 թթ.- ք. Երևան, թիվ 2 ստոմատոլոգիական պոլիկլինիկա, բժիշկ ստոմատոլոգ-թերապևտ,

1998-2004 թթ.- ք. Երևան, թիվ 14 պոլիկլինիկա, բժիշկ ստոմատոլոգ-թերապևտ,

1999-2003 թթ.- ԵՊԲՀ թերապևտիկ ստոմատոլոգիայի ամբիոնի ասիստենտ,

2004-2006 թթ.- ք. Երևան, «Սուրբ Գրիգոր Լուսավորիչ» ԲԿ-ի պոլիկլինիկա, բժիշկ- ստոմատոլոգ,

2004-2006 թթ.- ք. Երևան, թիվ 1 համալսարանական ստոմատոլոգիական կլինիկա` ղեկավար և գլխավոր բժիշկ,

2006-2007 թթ.- ք. Երևան, «Սուրբ Գրիգոր Լուսավորիչ» ԲԿ-ի պոլիկլինիկա` ստոմատոլոգիական բաժանմունքի վարիչ,

2006-2007 թթ.- ք. Երևան, Մ. Հերացու անվ. ԵՊԲՀ թերապևտիկ ստոմատոլոգիայի ամբիոնի վարիչ,

2006 թ.- ք. Երևան, թիվ 1 համալսարանական ստոմատոլոգիական պոլիկլինիկայի ղեկավար,

2007-2010 թթ.  ԵՊԲՀ-ի ընտանեկան ստոմատոլոգիայի  ամբիոնի վարիչ,

2010 թ. մարտ-օգոստոս ք. Երևան, «Արզ-ստոմ կենտրոն», փոխտնօրեն,

2011 թ. մայիս-օգոստոս  Մ. Հերացու անվ. ԵՊԲՀ թերապևտիկ և ընտանեկան ստոմատոլոգիայի ամբիոն` ամբիոնի վարիչ, թիվ 1 համալսարանական ստոմատոլոգիական պոլիկլինիկայի ղեկավար,

2010 թ. - առ այսօր ք. Երևան, «ԿԼԱՆՍԵ» բժշկական ստոմատոլոգիական կենտրոն` հիմնադիր և տնօրեն,

2010 թ.-ից առ այսօր - ՀՀ առողջապահության նախարարության գլխավոր ստոմատոլոգ,

2011 թ. - առ այսօր  ԵՊԲՀ գլխավոր ստոմատոլոգ,

2011 թ. - առ այսօր  ԵՊԲՀ ստոմատոլոգիական մասնագիտությունների մեթոդական հանձնաժողովի նախագահ,

2011 թ.-ի օգոստոսի 25-ից ստոմատոլոգիական ֆակուլտետի դեկան։

Գիտական գործունեություն
-----------------------

1995 թ.-ից - ակտիվորեն զբաղվում է երիտասարդ մասնագետների պատրաստման և վերապատրաստման հարցերով, գիտական գործունեությամբ, բազմաթիվ նորարարական առաջարկների և պատենտների համահեղինակ և հեղինակ է, ավելի քան 60 գիտական հոդվածների և 9 մեթոդական հանձնարարականների հեղինակ,

1996 թ.-ից - «Երևան-Քեմբրիջ քույր քաղաքների ասոցիացիայի» առողջապահության և պրոֆիլակտիկայի բաժնի ղեկավար

1998 թ.-ից - զանազան բարեգործական ակցիաների համահեղինակ և մասնակից

1998 թ.-ից - մի շարք միջազգային համագումարների, գիտաժողովների, ինչպես նաև ձեռքի հմտության դասընթացների մասնակից,

2009 թ. մայիսի 21-23- կյանքի կոչեց «Ստոմատոլոգիական կրթություն և գիտություն» ասոցիացիայի առաջին միջազգային վեհաժողովը, որի շրջանակներում կազմակերպվեցին նաև ձեռքի հմտության դասընթացներ,

2009 թ.-ից - ստոմատոլոգների միջազգային ակադեմիայի լիիրավ անդամ,

2008-2010 թթ. - «Ստոմատոլոգիական կրթություն և գիտություն ասոցիացիա»` նախագահ,

2001 թ.-ից - բազմաթիվ անգամ ավարտական քննությունների պետական հանձնաժողովների անդամ և նախագահ,

2006 թ.-ից - մեթոդական տարբեր հանձնաժողովների անդամ,

2000 թ.-ից - «Հայաստանի ստոմատոլոգների ասոցիացիա»` վարչության անդամ, երիտասարդության հարցերով բաժնի ղեկավար,

2001 թ. - թեկնածուական ատենախոսության պաշտպանություն,

2003 թ. - ԵՊԲՀ թերապևտիկ ստոմատոլոգիայի ամբիոնի դոցենտ,

2004 թ. - դոկտորական ատենախոսության պլան-անոտացիայի հաստատում։

Պարգևներ
--------

2005 թ.-ին պարգևատրվել է «Մ.Հերացու անվան Ոսկե մեդալ»-ով

2008 թ.-ին` ՀՀ առողջապահության նախարարի «Շնորհակալական պատվոգրով»

2010 թ.-ին` «Ստոմատոլոգիայի նվիրյալ» ոսկե մեդալով

2015 թ.-ին՝ ՀՀ վարչապետի շնորհակալագրով

Ծանոթագրություններ
------------------

1. ↑  «Supreme Certifying Committee». *bok.am*. Վերցված է 2023 թ․ նոյեմբերի 4-ին.
2. ↑  *ysmu.am*. Վերցված է 2020 թ․ դեկտեմբերի 5-ին. `{{cite web}}`: Missing or empty `|title=` (օգնություն)
3. ↑  «KLANSE Dental Medical Center». *www.facebook.com*. Վերցված է 2020 թ․ դեկտեմբերի 5-ին.
4. ↑  «Եսայան Լազար Կառլենի». *www.doctors.am*. Վերցված է 2020 թ․ դեկտեմբերի 5-ին.(չաշխատող հղում)
5. ↑  LLC, Helix Consulting. «Ստոմատոլոգիայի ֆակուլտետի դեկան Լազար Եսայանի դոկտորականի պաշտպանությունն ավարտվեց.կողմ է քվեարկել ճնշող մեծամասնությունը». *www.pastinfo.am*. Վերցված է 2020 թ․ դեկտեմբերի 5-ին.